Document ID: 31999D0609

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Σεπτεμβρίου 1999 για τροποποίηση της απόφασης 94/360/ΕΚ περί της μειωμένης συχνότητας των φυσικών ελέγχων των αποστολών ορισμένων προϊόντων που πρόκειται να εισαχθούν από τρίτες χώρες δυνάμει της οδηγίας 97/78/ΕΚ του Συμβουλίου [κοινοποιηθείσα υπό τον αριθμό Ε(1999) 2784] (Κείμενο που παρουσιάζει ενδιαφέρον για τον ΕΟΧ) (1999/609/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την απόφαση 1999/201/ΕΚ του Συμβουλίου, της 14ης Δεκεμβρίου 1998, για τη σύναψη της συμφωνίας μεταξύ της Ευρωπαϊκής Κοινότητας και της κυβέρνησης του Καναδά περί υγειονομικών μέτρων προστασίας της δημόσιας υγείας και της υγείας των ζώων που εφαρμόζονται στο εμπόριο ζώντων ζώων και ζωικών προϊόντων(1), και ιδίως το άρθρο 3, την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες(2), και ιδίως το άρθρο 10 παράγραφος 3, Εκτιμώντας: (1) ότι, σύμφωνα με το άρθρο 3 της απόφασης 1999/201/ΕΚ, είναι σημαντικό, όσον αφορά τη συχνότητα των κτηνιατρικών ελέγχων στα εξωτερικά σύνορα της Κοινότητας να λαμβάνονται τα αναγκαία μέτρα για την εφαρμογή της συμφωνίας που έχει συναφθεί μεταξύ της Ευρωπαϊκής Κοινότητας και της κυβέρνησης του Καναδά· (2) ότι το άρθρο 10 παράγραφος 3 της οδηγίας 97/78/ΕΚ προβλέπει ρητά ότι η μείωση της συχνότητας των φυσικών ελέγχων, στο πλαίσιο συμφωνίας κτηνιατρικής ισοδυναμίας, πρέπει να προβλέπεται στην κοινοτική ρύθμιση· (3) ότι, υπ' αυτούς τους όρους, πρέπει να τροποποιηθεί το παράρτημα ΙΙ της απόφασης 94/360/ΕΚ της Επιτροπής, της 20ής Μαΐου 1994, περί της μειωμένης συχνότητας των φυσικών ελέγχων των αποστολών ορισμένων προϊόντων που πρόκειται να εισαχθούν από τρίτες χώρες δυνάμει της οδηγίας 90/675/ΕΟΚ(3), όπως τροποποιήθηκε τελευταία από την απόφαση 1999/302/ΕΚ(4), προκειμένου να ληφθούν υπόψη οι απαιτήσεις του άρθρου 11 και του παραρτήματος VIII της κτηνιατρικής συμφωνίας μεταξύ της Ευρωπαϊκής Κοινότητας και της κυβέρνησης του Καναδά· (4) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο παράρτημα ΙΙ της απόφασης 94/360/ΕΚ προστίθεται η ακόλουθη περίπτωση: "- Στην περίπτωση του Καναδά, η συχνότητα που προβλέπεται στο άρθρο 11 και στο παράρτημα VIII της απόφασης 1999/201/ΕΚ του Συμβουλίου, της 14ης Δεκεμβρίου 1998, για τη σύναψη της συμφωνίας μεταξύ της Ευρωπαϊκής Κοινότητας και της κυβέρνησης του Καναδά περί υγειονομικών μέτρων προστασίας της δημόσιας υγείας και της υγείας των ζώων που εφαρμόζονται στο εμπόριο ζώντων ζώων και ζωικών προϊόντων(5)" Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 10 Σεπτεμβρίου 1999.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2442
2119
2106
6205
1615
3156
2711
7207
2737
2200
11

EuroVoc IDs (Expanded): 2442
2119
2106
6205
1615
3156
2711
7207
2737
2200
11

Dataset Source: meu

Split: train